[{"text_idx": "#000000", "text": "Gwasanaeth caffael yn dod i ben 'yn ei ffurf bresennol'"}, {"text_idx": "#000001", "text": "Disgrifiad o\u2019r llun, Mae Mark Drakeford wedi cyhoeddi bod cynllun sydd wedi colli arian bellach am ddod i ben \"yn ei ffurf bresennol\""}, {"text_idx": "#000002", "text": "Mae cynllun cenedlaethol sy'n prynu nwyddau a gwasanaethau mewn blociau sylweddol yn mynd i ddod i ben \"yn ei ffurf bresennol,\" yn o\u0302l yr Ysgrifennydd Cyllid Mark Drakeford."}, {"text_idx": "#000003", "text": "Bwriad y Gwasanaeth Caffael Cenedlaethol (GCC) oedd arbed arian i'r sector cyhoeddus drwy ymdrin a\u0302 chytundebau gwerth \u00a31bn y flwyddyn."}, {"text_idx": "#000004", "text": "Ond ni fu'r galw am y cynllun gan gyrff cyhoeddus cymaint a\u0302'r disgwyl."}, {"text_idx": "#000007", "text": "Adroddodd BBC Cymru ym mis Mawrth bod y corff wedi gorfod cael cymorth ariannol gan Lywodraeth Cymru wedi iddo wneud miliynau o golledion."}, {"text_idx": "#000008", "text": "Dangosodd adroddiad gan Swyddfa Archwilio Cymru fod cyrff cyhoeddus ond wedi gwario \u00a3150m gyda'r GCC yn 2015-6, a \u00a3234m yn ystod y flwyddyn ganlynol."}, {"text_idx": "#000009", "text": "Cafodd y corff ei feirniadu am or-amcangyfrif gwerth cytundebau bwyd i gyflenwyr, a oedd dipyn yn is na'r hyn a gafodd ei ragweld."}, {"text_idx": "#000010", "text": "Pan gafodd ei sefydlu yn 2013, dywedodd yr ysgrifennydd cyllid ar y pryd, Jane Hutt, y byddai'n \"ffordd Gymreig iawn o ateb gofynion busnesau Cymreig gan sicrhau gwerth am arian i'r bunt Gymreig\"."}, {"text_idx": "#000011", "text": "Cyhoeddodd Mr Drakeford bod yr GCC yn mynd i ddod i ben \"yn ei ffurf bresennol\", gan alw am adolygiad o'r corff."}, {"text_idx": "#000012", "text": "Dywedodd: \"Bydd ymgyrch lai yn cael ei sefydlu i reoli portffolio llai o gytundebau cenedlaethol.\""}, {"text_idx": "#000014", "text": "Yn o\u0302l Lee Waters AC, sydd yn aelod o Bwyllgor Cyfrifon Cyhoeddus y Cynulliad, mae'r sector cyhoeddus yn gwario \"tua \u00a36bn bob blwyddyn yng Nghymru\" ond nad oedd y llywodraeth yn \"gwneud y mwyaf o'r cyfle yna\"."}, {"text_idx": "#000016", "text": "Fodd bynnag, mae'r penderfyniad i ddod a\u0302'r cynllun i ben wedi dod dan y lach gan Paul Davies, arweinydd grw\u0302p Ceidwadwyr Cymru yn y Cynulliad."}, {"text_idx": "#000018", "text": "\"Mae gwaredu'r GCC yn gyfaddefiad eithriadol o gywilyddus oddi wrth Lywodraeth Lafur Cymru bod eu polisi\u0308au caffael wedi methu.\""}, {"text_idx": "#000021", "text": "Prif StraeonNiwclear newydd Wylfa: Awgrym cryfaf eto gan Rishi SunakCyhoeddwyd4 awr yn o\u0302l'Diffyg arian i ffermwyr yn bygwth targedau hinsawdd'Cyhoeddwyd3 awr yn o\u0302l1,200 o eitemau ar goll yn y Llyfrgell GenedlaetholCyhoeddwyd18 awr yn o\u0302l"}, {"text_idx": "#000023", "text": "'Diffyg arian i ffermwyr yn bygwth targedau hinsawdd'"}, {"text_idx": "#000024", "text": "1,200 o eitemau ar goll yn y Llyfrgell Genedlaethol"}, {"text_idx": "#000029", "text": "Max Boyce yn 80: 'Un o'r bois'"}, {"text_idx": "#000030", "text": "Hanner canrif o werthu cig yn Llanrug"}, {"text_idx": "#000033", "text": "Gareth Hughes: O wleidyddiaeth i arlunio"}]